[pic] | AZ EURÓPAI KÖZÖSSÉGEK BIZOTTSÁGA |

Brüsszel, 12.12.2006

COM(2006) 788 végleges

Javaslat

A TANÁCS RENDELETE

a vám- és a statisztikai nómenklatúráról, valamint a Közös Vámtarifáról szóló 2658/87/EGK rendelet I. mellékletének módosításáról

(előterjesztő: a Bizottság)

INDOKOLÁS

1) A javaslat háttere

- A javaslat indokai és célkitűzései

E tanácsi rendelettervezet célja azon egyes videomonitor-típusokra kivetett jelenlegi autonóm vámok felfüggesztésének meghosszabbítása, melyekre vonatkozóan 2006. december 31-ig teljes mértékben felfüggesztették a Közös Vámtarifa szerinti vámokat.

- Általános összefüggések

Tekintettel a gyors technológiai fejlődésre és az új elektronikai termékek besorolásával kapcsolatos kihívásokra, elfogadásra került a vám- és a statisztikai nómenklatúráról, valamint a Közös Vámtarifáról szóló 2658/87/EGK tanácsi rendelet I. mellékletének módosításáról szóló, 2005. március 16-i 493/2005/EK tanácsi rendelet, mely korlátozott ideig teljes mértékben felfüggeszti a 8528 21 90 KN-kód alá besorolt, folyadékkristályos képernyő-technológiával készült, 48,5 cm vagy annál kisebb képernyőátmérőjű és 4:3 vagy 5:4 képarányú monitorokra vonatkozó, a Közös Vámtarifa szerinti autonóm vámokat. Ezen intézkedés hatálya 2006. december 31-én jár le, kivéve ha a Tanács nem dönt annak meghosszabbításáról.

A Tanács vámunióval foglalkozó munkacsoportja (CCT) 2006. május 18-án vitatta meg a vámtételek felfüggesztése meghosszabbításának kérdését.

A tagállamokkal, az európai ipar képviseletében pedig az EICTA-val folytatott megbeszéléseket követően az a döntés született, hogy helyénvaló a jelenlegi autonóm vámok felfüggesztését 2007. január 1-jétől további két évvel meghosszabbítani.

Megjegyzendő, hogy a Harmonizált Áruleíró és Kódrendszerről szóló nemzetközi egyezményhez mellékletként csatolt nómenklatúrának a Vámegyüttműködési Tanács 2004. június 26-i ajánlása alapján elfogadott módosításainak eredményeképpen a KN-nek a HR 2007-be történő átültetése során a jelenleg a 8528 21 90 KN-kód alá besorolt termékeket 2007. január 1-jétől a Kombinált Nómenklatúra 8528 59 90 KN-kódja alá sorolják be. Ennélfogva a KN-kódot is módosítani szükséges.

Így a Bizottság benyújtja a vám- és a statisztikai nómenklatúráról, valamint a Közös Vámtarifáról szóló, 2658/87/EGK tanácsi rendelet I. mellékletének módosításáról szóló, mellékelt tanácsi rendeletjavaslatot.

- Hatályos rendelkezések a javaslat által szabályozott területen

A Tanács 2658/87/EGK rendelete a vám- és a statisztikai nómenklatúráról, valamint a Közös Vámtarifáról.

A Tanács 2005. március 16-i 493/2005/EK rendelete a vám- és statisztikai nómenklatúráról, valamint a Közös Vámtarifáról szóló 2658/87/EGK tanácsi rendelet I. mellékletének módosításáról. Ez a tanácsi rendelet 2006. december 31-én hatályát veszti.

- Összhang az Unió egyéb szakpolitikáival és célkitűzéseivel

Összhangban van a külkereskedelmi és iparpolitikával.

2) Konzultáció az érdekelt felekkel és hatásvizsgálat

- Az érdekelt felekkel folytatott konzultáció

A konzultáció módszerei, a főbb célágazatok és a válaszadók általános bemutatása

A Tanács vámunióval foglalkozó munkacsoportja (CCT).

A Vámkódex Bizottság vám- és statisztikai nómenklatúra részlege (Mechanikai/Vegyes ágazat).

EICTA (European Information, Communications and Consumer Electronics Technology Industry Association).

A válaszok összefoglalása és figyelembevételük módja

A javaslat összhangban van az érdekelt felek álláspontjával.

- A szakvélemények összegyűjtése és felhasználása

Az érintett tudományos vagy szakterületek

Vámnómenklatúra, külkereskedelmi és iparpolitika.

Alkalmazott módszer

A tagállamokat képviselő szakértőkkel folytatott megbeszélések.

Konzultációk az EICTA-val.

A konzultációba bevont főbb szervezetek/szakértők

A Tanács vámunióval foglalkozó munkacsoportja (CCT), a Vámkódex Bizottság vám- és statisztikai nómenklatúra részlege és az EICTA.

A beérkezett és felhasznált vélemények összefoglalása

A fogyasztók érdekében, valamint a tagállamok és a harmadik országok közötti kereskedelem ösztönzése céljából a Közösség érdeke az egyes videomonitor-típusokra kivetett jelenlegi autonóm vámok felfüggesztésének 2007. január 1-jétől további két évre történő meghosszabbítása.

A szakértői vélemény nyilvánosságát biztosító eszközök

A javaslat kihirdetése.

- Hatásvizsgálat

A kereskedelem megkönnyítése.

3) A javaslat jogi elemei

- A javasolt intézkedés összefoglalása

A Tanács rendeletjavaslata a vám- és a statisztikai nómenklatúráról, valamint a Közös Vámtarifáról szóló 2658/87/EGK rendelet I. mellékletének módosításáról.

- Jogalap

A Szerződés 26. cikke.

- A szubszidiaritás elve

A javaslat a Közösség kizárólagos hatáskörébe tartozik. A szubszidiaritás elve ezért nem alkalmazható.

- Az arányosság elve

A javaslat a következő ok(ok) miatt felel meg az arányosság elvének:

A Szerződésben előírtak szerint ösztönzi a tagállamok és a harmadik országok közötti kereskedelmet és egyensúlyt teremt a gazdasági szereplők (közösségi gyártók és importőrök) kereskedelmi érdekei között az EK-WTO vámengedményeinek módosítása nélkül.

- Eszközök kiválasztása

Javasolt eszköz: tanácsi rendelet.

Egyéb eszközök a következő ok(ok) miatt nem lennének megfelelőek:

Az EK-Szerződés 26. cikke értelmében az autonóm vámtételek felfüggesztését és a kontingenseket bizottsági javaslat alapján a Tanács hagyja jóvá minősített többséggel.

4) Költségvetési vonatkozások

Be nem szedett vámok 300 MEURO értékben.

Javaslat:

A TANÁCS RENDELETE

a vám- és a statisztikai nómenklatúráról, valamint a Közös Vámtarifáról szóló 2658/87/EGK rendelet I. mellékletének módosításáról

AZ EURÓPAI UNIÓ TANÁCSA,

tekintettel az Európai Közösséget létrehozó szerződésre és különösen annak 26. cikkére,

tekintettel a Bizottság javaslatára,

mivel:

(1) A Kombinált Nómenklatúrában, melyet a 2658/87/EGK tanácsi rendelet[1] I. melléklete tartalmaz, a monitorokra vonatkozó KN-kód a 8471 és a 8528.

(2) A monitorok 8528 KN-kódon kívüli besorolásához meghatározott feltételek teljesülése szükséges. Az információtechnológia, a szórakoztatóelektronikai iparágak és az új technológiák összefonódása olyan helyzetet teremtett, melyben a monitorok besorolásakor lehetetlen egy adott monitor elsődleges rendeltetésének a kizárólag műszaki jellemzők alapján történő meghatározása. Nem lehetséges olyan egyértelmű kritériumokat meghatározni a termékek besorolásakor, melyek tárgyilagos és számszerűsíthető adatokon alapulnak.

(3) Figyelemmel a kereskedelmi és műszaki adatokra, a Közösség érdeke a Közös Vámtarifa szerinti autonóm vámtételek korlátozott időszakra történő teljes felfüggesztése egyes monitortípusok esetében.

(4) Ennélfogva a vám- és a statisztikai nómenklatúráról, valamint a Közös Vámtarifáról szóló, 2658/87/EGK tanácsi rendelet I. mellékletének módosításáról szóló, 2005. március 16-i 493/2005/EK tanácsi rendeletet[2] korlátozott ideig teljes mértékben felfüggesztette a 8528 21 90 KN-kód alá besorolt, folyadékkristályos képernyő-technológiával készült, 48,5 cm vagy annál kisebb képernyő átmérőjű és 4:3 vagy 5:4 képarányú monitorokra vonatkozó, a Közös Vámtarifa szerinti autonóm vámokat.

(5) A 493/2005/EK rendelettel bevezetett e felfüggesztő intézkedés 2006. december 31-én lejár.

(6) A fogyasztók érdekében, a termelés ésszerű fejlesztésének és a fogyasztás Közösségen belüli bővítésének biztosítása, valamint a tagállamok és a harmadik országok közötti kereskedelem ösztönzése céljából a Közösség érdeke a jelenlegi autonóm vámok felfüggesztésének 2007. január 1-jétől további két évre történő meghosszabbítása.

(7) A Harmonizált Áruleíró és Kódrendszerről szóló nemzetközi egyezményhez mellékletként csatolt nómenklatúrának a Vámegyüttműködési Tanács 2004. június 26-i ajánlása alapján elfogadott módosításainak eredményeképpen a KN-nek a HR 2007-be történő átültetése során a jelenleg a 8528 21 90 KN-kód alá besorolt termékeket 2007. január 1-jétől a Kombinált Nómenklatúra 8528 59 90 KN-kódja alá sorolják be.

(8) A 2658/87/EGK rendeletet ezért ennek megfelelően módosítani kell.

(9) Mivel az e rendelettel bevezetett felfüggesztés a 493/2005/EK rendelettel bevezetett és 2006. december 31-én lejáró felfüggesztés meghosszabbítása, és mivel a Bizottságnak nem érdeke az e felfüggesztés hatálya alá tartozó monitorok tarifális elbánásának megszakítása, e rendeletnek azonnal hatályba kell lépnie és 2007. január 1-jétől alkalmazni kell.

ELFOGADTA EZT A RENDELETET:

1. cikk

A 2658/87/EGK rendelet I. melléklete második része (Vámtarifa) XVI. szakaszának 85. árucsoportjában a 8528 59 90 KN-kód 3. oszlopa helyébe a következő szöveg lép:

„14(*)

___________________

* A 2008. december 31-ig autonóm módon felfüggesztett vámtétel a 48,5 cm vagy annál kisebb képernyő-átmérőjű és 4:3 vagy 5:4 képarányú monitorokra (TARIC-kód: 8528 59 90 30).”

2. cikk

Ez a rendelet az Európai Unió Hivatalos Lapjában való kihirdetése napján lép hatályba.

Ezt a rendeletet 2007. január 1-jétől kell alkalmazni.

Ez a rendelet teljes egészében kötelező és közvetlenül alkalmazandó valamennyi tagállamban.

Kelt Brüsszelben, .[…]-án/-én.

a Tanács részéről

az elnök

PÉNZÜGYI KIMUTATÁS A KIZÁRÓLAG A BEVÉTELI OLDALRA KORLÁTOZOTT KÖLTSÉGVETÉSI HATÁSSAL JÁRÓ JAVASLATOKHOZ

1. A JAVASLAT CÍME:

A Tanács rendeletjavaslata a vám- és a statisztikai nómenklatúráról, valamint a Közös Vámtarifáról szóló, 2658/87/EGK tanácsi rendelet I. mellékletének módosításáról.

2. KÖLTSÉGVETÉSI TÉTELEK:

Alcím és jogcímcsoport: 12. alcím, 120. jogcímcsoport

3. PÉNZÜGYI HATÁS

( A javaslatnak nincs pénzügyi kihatása.

X A javaslatnak nincs pénzügyi kihatása a kiadásra, van azonban pénzügyi hatása a bevételre – a hatás a következő:

Rendkívül nehéz megbecsülni a vonatkozó saját forrásokat érintő veszteséget. Nem állnak rendelkezésre megbízható statisztikák e termékfajta behozataláról, mivel jelenleg közülük többet is tévesen olyan megnevezés alá soroltak be, melyek vámmentességet élveznek.

A 2005. évi behozatal alapján a maximális bevételveszteség becsült összege 300 MEURO.

(millió euro egy tizedesjegyig)

Költségvetési tétel | Bevétel | kezdet | [n. év] |

120. cikk | Saját forrásokra gyakorolt hatás | 2007/01/01 | 300 |

4. CSALÁS ELLENI INTÉZKEDÉSEK

A Közösségi Vámkódexben meghatározott rendes intézkedések alkalmazása.

5. EGYÉB ÉSZREVÉTELEK

[1] HL L 256., 1987.9.7., 1. o. A legutóbb az 1549/2006/EK bizottsági rendelettel (HL L 301., 2006.10.31., 1. o. ) módosított rendelet.

[2] HL L 82., 2005.3.31., 1. o.